ปลดหนี้ท่วมหัว
ปูกะตอย : สวัสดีจ้า
7 มิ.ย. 2556

ปูกะตอย : สวัสดีจ้า 
โนฮาว : สวัสดีครับ
ปูกะตอย : นี่รู้มั้ย ตอนนี้รู้สึกตกใจมากเลยที่เห็นข้อมูลว่าคนไทย โดยเฉพาะมนุษย์เงินเดือน ก่อหนี้กันมากขึ้น ซื้ออะไรก็รูดบัตรเครดิต สุดท้ายไม่มีเงินจ่ายหนี้ กลายเป็นดินพอกหางหมู 
โนฮาว : รู้มั้ย แม้จะมีหนี้ท่วมหัว แต่ถ้ามีการบริหารจัดการที่ดี ก็ปลดหนี้ได้นะ
ปูกะตอย : ยังงัย
โนฮาว : จากข้อมูลฝ่ายวางแผนและให้คำปรึกษาทางการเงินส่วนบุคคล แบงก์กสิกรไทย บอกเทคนิคง่ายๆ เพื่อปลดหนี้ อย่างแรกตั้งสติให้มั่น ตั้งใจและปรับเปลี่ยนพฤติกรรม หยุดก่อหนี้เพิ่ม ไม่ว่าจะต้องลำบากขนาดไหน ที่สำคัญอย่าหาหนี้ใหม่มาจ่ายหนี้เก่า จะทำให้เป็นหนี้แบบงูกินหาง ไม่รู้จักจบ ต้องอยู่ให้ได้ด้วยเงินเดือนของตัวเอง
ปูกะตอย : ว้าว โนฮาว ถัดมาต้องจัดสรรรายได้ โดยทำบันทึกรายรับ รายจ่ายทุกวัน ว่าในแต่ละเดือนมีรายได้จากทางไหนบ้าง พอใช้จ่ายหรือไม่ หรือแต่ละเดือนต้องใช้จ่ายอะไรบ้าง เมื่อทำเสร็จแล้วให้ดูว่าทั้งเดือนใช้จ่ายเท่าไร หมดกับอะไรไปมาก มีเหลือเก็บออมหรือไม่ หรือต้องดึงเงินเก็บมาใช้ทุกเดือน เพราะถ้าไม่ทำบันทึกจะไม่รู้ว่ามีการใช้จ่ายเงินแบบไหน หมดไปกับอะไรบ้าง
ปูกะตอย : ต่อเลย
โนฮาว : สำรวจภาระหนี้สินว่ามีอะไรบ้าง โดยให้ทำตารางแบ่งประเภทหนี้สิน แยกประเภทหนี้ จำนวนหนี้ อัตราดอกเบี้ยที่ต้องจ่าย อัตราขั้นต่ำที่ต้องชำระจ่ายแล้วคำนวณยอดหนี้ทั้งหมด คำนวณรายได้ทั้งหมด เรียงลำดับยอดหนี้ที่สำคัญจากมากไปหาน้อย
ปูกะตอย : จริง โนฮาว จากนั้นให้เลือกจ่ายหนี้ที่สำคัญก่อน โดยเฉพาะหนี้ผ่อนบ้าน ผ่อนรถ ส่วนหนี้บัตรเครดิต หนี้สินเชื่อส่วนบุคคลให้จ่ายเท่าที่จ่ายได้ โดยเลือกจ่ายหนี้ที่มีดอกเบี้ยสูงก่อน และติดต่อขอประนอมหนี้ ขอผ่อนจ่ายเท่าที่จ่ายไหวในแต่ละเดือน ห้ามหนีหนี้ ห้ามขาดการติดต่อกับเจ้าหนี้ ให้ยอมรับความจริง
ปูกะตอย : โชคดี เราไม่มีหนี้ 
โนฮาว : ดีมาก แต่ใครได้ก่อหนี้แล้ว ต้องมีสติในการรับมือกับปัญหา อย่าหนีปัญหา ต้องเป็นผู้บริหารหนี้ อย่าปล่อยให้หนี้มาบริหารเรา ดังนั้น หากรู้จักประเภทหนี้ที่ได้ก่อขึ้นมาจะช่วยให้สามารถใช้สินเชื่อต่างๆ ได้อย่างเกิดประโยชน์ที่สุด 
ปูกะตอย : จริงจ้า งั้นวันนี้ขอตัวก่อนนะ บาย บาย